ไฟเขียวขสมก.จัดซื้อรถเมล์เอ็นจีวี 489 คัน 
วานนี้ (21 ธ.ค.2560)นายณัฐชาติ จารุจินดา ประธานคณะกรรมการบริหารกิจการองค์การขนส่งมวลชนกรุงเทพ หรือ บอร์ด ขสมก. กล่าวว่า บอร์ดขสมก.ได้อนุมัติการจัดซื้อรถเมล์เอ็นจีวี 489 คัน กับบริษัท ช.ทวีจำกัด (มหาชน) ซึ่งเป็นเพียงบริษัทเดียวที่ยื่นเสนอราคา โดยคาดว่าส่งมอบรถล็อตแรก 100 คันให้ขสมก. ก่อนภายในเดือนมี.ค.2561 โดยคาดว่าจะใช้งบประมาณกว่า 4200 ล้านบาท สูงกว่าราคากลางที่ตั้งไว้ 201 ล้านบาท หรือประมาณร้อยละ 5โดยคาดว่าจะมีการลงนามกับคู่สัญญาในวันที่28 ธ.ค.นี้ บริษัทจะต้องมีการส่งมอบรถล็อตแรก 100 คันให้ ขสมก. ก่อนภายใน 90 วัน หรือภายในเดือนมี.ค.2561 หลังจากนั้นจะต้องทยอยส่งมอบรถทั้งหมด ภายใน180 วัน หรือในช่วงกลางปีหน้าสำหรับโครงการเช่าระบบบัตรโดยสารอิเล็กทรอนิกส์พร้อมอุปกรณ์(อีทิคเก็ต) และเครื่องเก็บค่าโดยสาร หรือกล่องเก็บค่าโดยสาร แคชบ็อกซ์ ในวันนี้ คณะทำงานจะมีการหารือถึงแนวทางดำเนินการในระยะต่อไป โดยแนวทางเบื้องต้น อาจติดตั้งเพียง 800 เครื่อง จากสัญญาเดิมที่จะติดตั้งทั้ง 2600 คัน และจะติดตั้งเฉพาะบนรถเมล์ร้อนเท่านั้นมีรายงานว่าแหล่งข่าวเจ้าหน้าที่ฝ่ายบริหารระดับสูงของ ขสมก. อ้างว่า มติดังกล่าว ไม่ใช่มติที่เป็นเอกฉันท์ เพราะมีกรรมการบริหารบางรายไม่เห็นด้วย เนื่องจากยังมีความเคลือบแคลงหลายอย่าง เช่น กรณีที่บริษัท ช ทวี จำกัด ยังไม่สามารถส่งมอบงานเครื่องหยอดเหรีญญ Cash Box ได้ตามสัญญา อีกทั้งการประมูลครั้งล่าสุด ขสมก.ใช้วิธีพิเศษโดยออกหนังสือเชิญเอกชนไม่ครบตามจำนวนส่วนการให้บริการแอร์พอร์ตเรลลิงก์ ที่ยังเป็นปัญหานั้น นายไพรินทร์ ชูโชติถาวร รัฐมนตรีช่วยว่าการกระทรวงคมนาคม ได้เร่งจัดให้บริษัท รถไฟฟ้า ร.ฟ.ท. จำกัด หรือ แอร์พอร์ต เรล ลิงก์ซื้อขบวนรถใหม่ จำนวน 7 ขบวนให้เร็วที่สุด โดยไม่ต้องรอเอกชนที่จะเข้ามาบริหารโครงการรถไฟความเร็วสูงเชื่อม 3 สนามบิน เนื่องจากในปัจจุบันมีจำนวนผู้โดยสารใช้บริการหนาแน่น โดยคาดว่าจะได้ข้อสรุปชัดเจนในช่วงไตรมาส 1 ปี 2561 และจะได้รถใหม่นี้ภายใน 1-2 ปีนอกจากนี้ยังได้สั่งให้ฝ่ายจัดการของแอร์พอร์ตเรล ลิงก์ พิจารณาปรับเวลาการ ให้บริการของรถในช่วงเช้าให้เร็วขึ้น จากเดิมที่ให้ บริการในช่วงเวลา 06.00 น. เป็นเวลา 05.30 น. ซึ่งต้องเสนอเรื่องให้ที่ประชุมคณะกรรมการ รฟท.พิจารณา คาดว่าจะเริ่มให้บริการเวลาใหม่ได้ในช่วงเดือน ก.พ.2561
ที่ประชุมบอร์ด ขสมก.อนุมัติการจัดซื้อรถเมล์เอ็นจีวี 489 คัน กับบริษัท ช.ทวีจำกัด (มหาชน) ซึ่งเป็นเพียงบริษัทเดียว ที่ยื่นเสนอราคา โดยคาดว่าส่งมอบรถล็อตแรก 100 คันให้กับขสมก.ภายในเดือน มี.ค.2561 
ไทยพีบีเอส